Salechardas

Salechardas () – miestas Rusijos šiaurėje, Vakarų Sibire; Jamalo nencų autonominės apygardos centras. Įsikūręs prie Obės intako Polujaus, tiesiai ties Šiaurės poliaračiu. Labai svarbus gamtinių dujų gavybos centras. Žuvies perdirbimo pramonė, duonos kepimas. Upių uostas. Salechardas keltu ir žiemos keliu sujungtas su kitapus Obės esančiu Labytnangiu (jį pasiekia geležinkelis). Planuojamas statyti tiltas. Seniau ėjo Transpoliarinis geležinkelis į Igarką.

 Etimologija 

1595 m. įkurtas kaip Obdorskas ( – „vietovė prie Obės“).https://starlingdb.org/cgi-bin/response.cgi?root=%2Fusr%2Flocal%2Fshare%2Fstarling%2Fmorpho&basename=morpho\vasmer\vasmer&first=1&text_word=%D0%9E%D0%B1%D0%B4%D0%BE%D1%80%D0%B0&method_word=beginning&ww_word=on&ic_word=on&sort=word&encoding=utf-rus 1933 m. suteiktas nenciškas pavadinimas Salechardas (сале – „kyšulys“ + хард – „namas, gyvenvietė“).

 Istorija 

Miestas įkurtas 1595 m. kaip Obdorskas. Įkūrus Jamalo nencų autonominę apygardą, tapo apygardos centru. 1933 m. birželio 20 d. pervadintas į Salechardą. 1938 m. lapkričio 23 d. suteiktas miesto statusas. 1998 m. vasario 20 d. įteisintas miesto herbas.

 Šaltiniai 

Kategorija:Jamalo nencų autonominės apygardos miestai